**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **23.03.2020 videokonferencia**

**Prítomní členovia predstavenstva**:

František Fabián - predseda predstavenstva

 Silvia Pilková - členka predstavenstva

Petra Kurhajcová - členka predstavenstva

Monika Ďurajková - členka predstavenstva

**Prítomní členovia dozornej rady**:

Marcela Kulifajová - predsedníčka dozornej rady

Boris Čechvala - člen dozornej rady

**Prítomní za CULTUS Ružinov, a.s.:**

Andrea Kozáková - riaditeľ

Richard Bednár - zástupca riaditeľa

Jana Jakubkovič - právnička

**Prizvaní:**

Predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva, tentoraz, kvôli bezpečnosti ohľadne šírenie nového koronavírusu, na diaľku cez videokonferenciu. PP oboznámil prítomných s nasledovným navrhovaným programom, o ktorom dal hlasovať:

Program:

1. Informácia o situácii ohľadne zamestnancov, budov, aktivít
2. Návrh alternatívnych aktivít pre obyvateľov MČ
3. Stav v oblasti nájmu – dlhodobý a krátkodobý
4. Úprava obchodného plánu 2020
5. Úprava finančného plánu 2020
6. Pripravované opatrenia vlády
7. DPH
8. Rôzne
9. Termín ďalšieho stretnutia

Uznesenie: *Predstavenstvo súhlasí s navrhnutým programom zasadnutia členov predstavenstva podľa vyššie uvedeného textu.*

*Hlasovanie:*

*Za: 4*

*Proti: 0*

*Zdržal sa: 0*

**Bod č. 1 Informácia o situácii ohľadne zamestnancov, budov, aktivít**

P. riaditeľka informovala o tom, že sa podľa potreby otvára nájomcom budova DK Ružinov a vybavuje sa štandardná agenda. P. Ďurajková sa dopytovala, ako teraz zamestnanci pracujú – či „home office“ alebo z práce. P. Bednár a p. riaditeľka sa v pracovnom čase nachádzajú v priestoroch pracoviska (DK Ružinov). V práci je tiež p. Valúch. Aktivity spoločnosť nepripravuje, čaká ako sa situácia vyvinie. Uvidí sa, ako bude robiť letné podujatia, typu letné kiná,... na akciách na Štrkovci ušetrí spoločnosť cca. 30.000 EUR. Nedá sa predpokladať aký bude dopyt po kultúrnych podujatiach, pretože sa ľudia môžu báť prísť, alebo, naopak, ľudia budú „bažiť“ po umení. Je možné, že akcia na Štrkovci bude bez recepcie a delegácií, bez pódia a agregátu. Spoločnosť sa bude uchádzať o granty na meste na Ružinovskú lýru a na folklórny festival, Promenáda sa organizovať nebude.

P. Pilková sa spýtala, či upratovačky chodia upratovať a dezinfikovať priestory, aby boli bezpečné pre ľudí. P. riaditeľka povedala, že to nie je nutné, pretože ona sama momentálne utiera kľučky a umýva záchody, keďže obe upratovačky čo má spoločnosť majú cez 60 rokov (a teda spadajú do rizikovej skupiny) a dokopy do DK Ružinov teraz aj tak nikto nechodí.

PP uviedol, že, čo sa týka zamestnancov, spoločnosť bude postupovať podľa zákonníka práce a snažiť sa im vymyslieť im náhradnú prácu.

Predstavenstvo prerokovalo súčasnú situáciu v spoločnosti, opatrenia vlády a riziká v prevádzke.

*Uznesenie:* predstavenstvo žiada p. riaditeľku, aby zvážila možnosti alternatívnych činností pre zamestnancov Spoločnosti v čase ich slabšieho vyťaženia ich bežnou agendou pri dodržaní preventívnych opatrení.

***Úloha č.: 23. 03.2020 /1.***

***Termín: 27.03.2020***

***Zodpovedný:* p. riaditeľka**

*Hlasovanie:*

*Za: 4*

*Proti: 0*

*Zdržal sa: 0*

**Bod č. 2 Návrh alternatívnych aktivít pre obyvateľov MČ**

Predpokladá sa, že spoločnosť zorganizuje alternatívne podujatia, napr.: Láska v čase Korony, Ako Ružinovčania robia umenie v čase Korony, Najkrajšie rúško Ružinova, a pod..

P. Ďurajková sa spýtala p. riaditeľky, či by p. Plašková mohla robiť „live-stream“ videá pre deti. P. riaditeľka súhlasila, že to môže to robiť.

P. riaditeľka navrhla postupne púšťať jednotlivé aktivity. PP navrhol 1-2 týždenne.

PP uviedol, že tieto aktivity sa dajú realizovať cez fb spoločnosti, ktorý má tisíce „followerov“ alebo inak cez internet, pričom spoločnosť nijako finančne nezaťažia.

Uznesenie: *Predstavenstvo žiada p. riaditeľku, aby navrhla a zorganizovala alternatívne aktivity na obdobie marec-april 2020. Cieľovými skupinami sú predovšetkým rodiny s deťmi a seniori.*

***Úloha č.: 23. 03.2020 /2.***

***Termín: neodkladne (resp. v texte)***

***Zodpovedný:* p. riaditeľka**

Hlasovanie:

Za: 3 (p. Fabián, p. Ďurajková, p. Pilková)

Proti: 0

Zdržal sa: 1 (p. Kurhajcová)

**Bod č. 3 Stav v oblasti nájmu – dlhodobý a krátkodobý**

P. riaditeľka uviedla, že DK Ružinov otvárame budovu pre nájomcov počas pracovných dní. Pri ostatných budovách majú nájomníci kľúče. Nájomníci využívajú dlhodobé príjmy rôzne, väčšinou sporadicky. Krátkodobé nájmy nie sú vôbec. Pri dlhodobých nájmoch žiadali 2-3 nájomcovia o zľavu z nájomného, s tým že nemajú možnosť to nájomné zaplatiť.

Uznesenie: *Predstavenstvo žiada p. riaditeľku o pokračovanie v oblasti nájmov v zmysle uzavretých zmlúv.*

Hlasovanie:

Za: 4

Proti: 0

Zdržal sa: 0

**Bod č. 4 Úprava obchodného plánu 2020**

PP uviedol, že akcionár vrátil spoločnosti návrh obchodného plánu na rok 2020 s tým, že ho žiada prerobiť v zmysle súčasnej pandemickej situácie a jeho pripomienok. Predseda predstavenstva navrhol, že pripraví aktualizovaný obchodného plánu na rok 2020 v spolupráci s p. riaditeľkou, ktorý následne predloží predstavenstvu na schválenie.

Uznesenie: *predstavenstvo žiada predsedu predstavenstva o vypracovanie nového návrhu obchodného plánu 2020 v zmysle pokynov akcionára v spolupráci s p. riaditeľkou.*

***Úloha č.: 23. 03.2020 /3.***

***Termín: 27.03.2020***

***Zodpovedný:* predseda predstavenstva**

Hlasovanie:

Za: 4

Proti: 0

Zdržal sa: 0

**Bod č. 5 Úprava finančného plánu 2020**

PP uviedol, vplyvom zmeny obchodného plánu a súčasnej situácie je potrebné zmeniť aj finančných plán na rok 2020.

Uznesenie: *predstavenstvo žiada predsedu predstavenstva o vypracovanie nového návrhu obchodného plánu 2020 v zmysle pokynov akcionára v spolupráci s p. riaditeľkou.*

***Úloha č.: 23. 03.2020 /4.***

***Termín: 27.03.2020***

***Zodpovedný:* predseda predstavenstva**

Hlasovanie:

Za: 4

Proti: 0

Zdržal sa: 0

**Bod č. 6 Pripravované opatrenia vlády**

Vzhľadom na avizované pripravované opatrenia vlády na podporu podnikov dotknutých nariadeniami vlády, PP poprosil prítomných, aby informovali členov predstavenstva, potom čo zachytia informácie o tom, že boli prijaté vládou.

**Bod č. 7 DPH**

PP informoval, že p. Meszároš hovoril s p. Bošelom, ktorý bol nominovaný p. Lehotayovou, ohľadne platieb DPH, ktoré predstavenstvo preberalo na poslednom stretnutí, ktoré sa konalo v SD Nivy. Spomenul, že má informáciu, že p. Vargan, je rešpektovaným odborníkom na DPH a bolo by vhodné zvážiť jeho oslovenie na diskusiu v tejto veci. P. Bednár uviedol, že vzhľadom na to, že ide o významnú čiastku, by nezaškodilo mať ďalší odborný názor, podobne ako keď sa v minulosti riešila čiastka vo výške cca. 900.000 EUR v rovnakej oblasti.

Uznesenie: *predstavenstvo žiada p. riaditeľku, aby sa spýtala pána Vargana, odborníka na DPH, či by mal časový priestor a vôľu spojiť sa s p. Meszárošom ohľadne témy DPH pri fakturácii medzi Spoločnosťou a MČ Ružinov a za akých finančných požiadaviek.*

***Úloha č.: 23. 03.2020 /5.***

***Termín: 27.03.2020***

***Zodpovedný:* p. riadieľka**

Hlasovanie:

Za: 3 (p. Ďurajková, p. Kurhajcová, p. Pilková)

Proti: 0

Zdržal sa: 1 (p. Fabián)

**Bod č. 8 rôzne**

Predstavenstvo žiada p. Jakubkovič, aby v spolupráci s p. riaditeľkou zistila, či je možné vykonávať stavebné činnosti v DK Ružinov v súvislosti so súčasnosti platnými opatrenia Úradu verejného zdravotníctva.

***Úloha č.: 23. 03.2020 /6.***

***Termín: 24.03.2020***

***Zodpovedný:* p. Jakubkovič**

Hlasovanie:

Za: 4

Proti: 0

Zdržal sa: 0

Predstavenstvo berie na vedomie informáciu p. riaditeľky o predĺžení lehoty na dodanie projektov na zmenu elektroinštalácie v SD Nivy a DK Ružinov o cca. 20 dní.

Hlasovanie:

Za: 4

Proti: 0

Zdržal sa: 0

Predstavenstvo žiada p. riaditeľku, aby vstúpila do rokovania so spoločnosťou Slovak Telekom ohľadne valorizácie ceny za prenájom priestoru na umiestnenie telekomunikačného zariadenia v SD Nivy s cieľom zistiť, aké sú možnosti tejto valorizácie.

***Úloha č.: 23. 03.2020 /7.***

***Termín: 31.03.2020***

***Zodpovedný:* p. riadieľka**

Hlasovanie:

Za: 4

Proti: 0

Zdržal sa: 0

**Bod č. 9 Termín ďalšieho stretnutia**

Ďalšie stretnutie predstavenstva bude (online) 30.03.2020 o 10:00.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 23.03. 2020

Zapísal: František Fabián